**Kendall Nicole Jenner** (s. 3. marraskuuta 1995 Los Angeles, Kalifornia, Yhdysvallat) on yhdysvaltalainen malli ja televisiopersoona. Hän tuli tunnetuksi tositelevisio-ohjelmasta *E! Rikkaat Kardashianit* jossa oli mukana 20 kauden ajan vuosina 2007-2021. Ohjelman perumisen jälkeen Jenner on perheineen esiintynyt Hulun tuottamassa *The Kardashians* sarjassa.

Jenner on yksi sosiaalisen median avulla uraansa luonneista malleista, joille muotilehti *Vogue* on antanut nimityksen "Instagirls" (suom. Instatytöt).

Biografia
---------

### Nuoruus

Kendall Jenner syntyi 3. marraskuuta 1995 Los Angelesissa, Kaliforniassa. Kendallin vanhemmat ovat Kris Jenner ja Caitlyn Jenner (ennen Bruce Jenner). Jennerillä on yksi pikkusisko Kylie Jenner, neljä vanhempaa sisarpuolta äitinsä puolelta Kourtney Kardashian, Kim Kardashian, Khloé Kardashian, Rob Kardashian sekä neljä vanhempaa sisarpuolta isänsä puolelta Cassandra Marino, Burt Jenner, Brandon Jenner ja Brody Jenner. 
Kendall Jennerin vanhemmat erosivat vuonna 2015.

### Ura ja opiskelu

Jenner opiskeli Sierra Canyon School -nimisessä koulussa, mutta vaihtoi pian kotiopetukseen, jotta pystyi paremmin keskittymään mallin uraan. Jenner valmistui vuonna 2014. 

Jenner sai sopimuksen mallitoimisto Wilhelminan kanssa 14-vuotiaana. Hän esiintyi muun muassa Forever 21:n, Luca Couturen ja Nordstromin kampanjoissa. Vuonna 2010 Jenner esiintyi siskonsa Kylie Jennerin kanssa lehdissä *Teen Vogue* ja *Paper Magazine*. Vuonna 2012 he olivat molemmat *Teen Voguen* kannessa.

Keväällä 2014 hän käveli New Yorkin muotiviikoilla Marc Jacobsin, Lontoossa Giles Deaconin ja Pariisissa Givenchyn ja Chanelin näytöksissä. Syyskuussa 2014 hän esiintyi muotinäytöksissä New Yorkin, Milanon ja Pariisin muotiviikoilla, muun muassa Donna Karanin, Diane von Furstenbergin, Tommy Hilfigerin, Fendin ja Dolce & Gabbanan näytöksissä. Marraskuussa 2014 Jenner solmi sopimuksen muotimerkki Estée Lauderin kanssa. Syksyn/talven 2015 -muotiviikoilla keväällä 2015 Jenner käveli New Yorkissa muun muassa Chanelin, Alexander Wangin ja Michael Korsin, Lontoossa Giles Deaconin, Milanossa Fendin ja Pariisissa H&M:n näytöksissä.

Sosiaalinen media
-----------------

Vuonna 2015 Jenneristä tuli seuratuin malli sosiaalisessa mediassa. Kesäkuussa 2015 hänen Instagram-tilillään oli melkein 30 miljoonaa seuraajaa ja joulukuussa 2015 lähes 44 miljoonaa. Maaliskuussa 2017 Jennerillä oli jo huimat 75 miljoonaa seuraajaa Instagramissa. Joulukuussa 2018 Jennerillä on jo 100 miljoonaa seuraajaa.

Syyskuussa 2015 *Forbes* arvioi Jennerin ansainneen vuoden aikana neljä miljoonaa dollaria.

Yksityiselämä
-------------

Jenner on muista sisaruksistaan poiketen päättänyt olla kommentoimatta yksityiselämäänsä mediassa.

Filmografia
-----------

### Televisiosarjat

| Vuosi | Elokuva | Rooli |
| --- | --- | --- |
| 2012 | *Hawaii Five-0* | AJ |
| 2014 | *The High Fructose Adventures of Annoying Orange* | Strawberry |

### Omana itsenään televisiossa

| Vuosi | Televisiosarja |
| --- | --- |
| 2007-2021 | *E! Rikkaat Kardashianit*  |
| 2008 | *E! True Hollywood Story* |
| 2009 | *Kourtney and Khloé take Miami* |
| 2011 | *Kourtney and Kim take New York* |
| 2011 | *Khloé & Lamar* |
| 2012 | *Huippumalli haussa* |
| 2014 | *Ridiculousness* |
| 2014 | *Much Music Video Awards* |
| 2015 | *Billboard Music Awards* |
| 2015 | *Taylor Swift: The 1989 World Tour* |
| 2015 | *I Am Cait* |
| 2015 | *Victoria's Secret Fashion Show 2015* |
| 2016 | *MTV Movie Awards* |
| 2022- | The Kardashians |

### Musiikkivideot

| Kappale | Artisti | Rooli |
| --- | --- | --- |
| Blacklight | *One Call* | Rakkauden kohde |
| Recognize | *PartyNextDoor*  | Kuski |
| i'm yours | Justine Skye | baarin laulaja |

Bibliografia
------------

* *Rebels: City of Indra* (2014)

Lähteet
-------

1. ↑  Lee, Esther: Kendall Jenner's Birthday Party Photos: Khloe Kardashian's Ex-Boyfriend French Montana Was There! *Us Weekly*.  4.11.2014. Wenner Media. Viitattu 27.7.2015. (englanniksi)
2. ↑  Mattsson, Isabella: Nyt tulevat "Instatytöt": Kendall Jenner ja muut uuden sukupolven huippumallit hallitsevat sosiaalista mediaa *Nyt.fi*.  27.3.2015. Sanoma Media Finland Oy. Viitattu 27.7.2015.
3. ↑  Saad, Nardine: Kris Jenner has filed for divorce from Bruce Jenner *Los Angeles Times*.  22.9.2014. Viitattu 27.10.2015. (englanniksi)
4. ↑  Youngest Kardashian, 14, Signs On to Modeling Agency *Us Weekly*.  6.1.2010. Wenner Media. Viitattu 27.7.2015. (englanniksi)
5. 1 2  Sharkey, Linda: Kendall Jenner: From Kardashian to a Katwalk - A guide to a model in the making *The Independent*.  9.9.2014. Viitattu 27.7.2015. (englanniksi)
6. ↑  Millard, Mike; Moran, Nancy: ‘Instagirl’ Jenner Is Face of Lauder in Social-Media Push *Bloomberg Business*.  15.11.2014. Bloomberg L.P.. Viitattu 27.7.2015. (englanniksi)
7. ↑  Tuck, Lauren: The Value of a Kendall Jenner Instagram Is Astonishing *Yahoo! Style*.  17.12.2015. Viitattu 18.12.2015. (englanniksi)
8. ↑  Hänen Instagram-kuvansa on kaikkien aikojen suosituin – voitti jopa siskonsa *Me Naiset*. Sanoma Media Finland Oy. Viitattu 27.7.2015.
9. ↑  Robehmed, Natalie: The World's Highest-Paid Models 2015: Gisele Leads, Kendall Joins *Forbes.com*.  17.9.2015. Viitattu 18.12.2015. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kendall Jenner